المعابد المصريه القديمه

المعابد المصريه مش مجرد صروح حجرية، لاكن هيا "بيوت للآلهة" وسجل تاريخى يحكى أمجاد الملوك المصريين. تنقسم المعابد فى مصر القديمة لنوعين أساسيين:
 أنواع المعابد المصرية 
 المعابد الإلهية (Cult Temples): مخصصة لعبادة إله محدد ( مثل آمون أو حورس)، و كان يُعتقد أن الإله يسكن فى تمثاله جوه "قدس الأقداس".
 المعابد الجنائزية (Mortuary Temples): تُبنى لتخليد ذكرى الفرعون و إقامة الطقوس له بعد وفاته لضمان بقاء روحه فى العالم الآخر.
 أشهر المعابد (حسب المدن) 
 فى الأقصر (طيبة القديمة)
 مجمع معابد الكرنك: اكبر دار للعبادة فى العالم القديم. استمر بناؤه وتطويره لاكتر من 1500 سنه، ويشتهر بـ "صالة الأعمدة الكبرى" اللى تضم 134 عمود ضخم.
 معبد الأقصر: يقع فى قلب المدينة، بناه أمنحتب التالت ورمسيس التانى ، ويتميز بجماله الليلى ومسلاته الشاهقة.
 معبد حتشبسوت (الدير البحرى): معبد جنائزى فريد محفور فى حضن الجبل بالبر الغربي، يتميز بتصميمه المعمارى المكون من 3  ادوار متدرجة.
 فى أسوان والنوبه 
 معبد أبو سمبل: أيقونة العمارة المصرية؛ نحته رمسيس التانى فى الصخر. يشتهر بظاهرة "تعامد الشمس" على وجه تمثال الملك مرتين كل عام.
 معبد فيلة: يُعرف بـ "لؤلؤة النيل"، مخصص للإلهة إيزيس و على جزيرة ساحرة. تم نقله بالكامل لحمايته من الغرق بعد بناء السد العالى.
 معبد كلابشه: هو معبد لعبادة الآلهة ماندوليس إله الشمس عند النوبيين. و تم إنشاؤه على أطلال معبد آخر للملك أمنحوتب التالت و  اتبنا  فى عهد الإمبراطور اغسطس
 معابد تانيه فريده
 معبد إدفو: احسن المعابد المصرية حال حسب  الحفظ، و هو مخصص للإله حورس.
 معبد كوم أمبو: معبد مزدوج فريد من نوعه، مخصص لإلهين فى آن واحد (سوبك "التمساح" وحورس "الصقر").
 معبد دندرة: يشتهر بسقوفه الملونة المذهلة وخرائط النجوم (الزودياك) اللى تعكس عبقرية المصريين فى علم الفلك.
 معبد امون: فى واحة سيوه
 معبد هيبِس : من أهم المعابد المصرية والمزارات السياحية فى مصر وتحديدا فى محافظة الوادى الجديد على بعد كيلو متر واحد شمال مدينة الخارجة.
 التخطيط المعمارى النموذجى للمعبد 
معظم المعابد الكبرى تتبع ده الترتيب المدهش اللى يعبر عن رحلة من "العالم الخارجي" ل"القدسية":
 طريق الكباش: ممر طويل تصطف على جانبيه التماثيل.
 الصرح (Pylon): البوابة الضخمة اللى ترمز للأفق.
 الحوش المكشوف:  كان يُسمح لعامة الشعب بالدخول فى الاحتفالات.
 صالة الأعمدة: منطقة مظللة تعبر عن "غابة البردي" عند بداية الخلق.
 قدس الأقداس: ال اوضه الاكتر ظلمة وهدوءاً فى نهاية المعبد، حيث فيه تمثال الإله.

تصنيف:مصر القديمه